fr en hu hu hu hu hu en hu hu hu hu de hbs_lat en en it cs en hu hu pt hu es hu en hu hu hu hu en hu hu hu hu hu hu hu hu hu et de tr hu sv de en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu nds hu hu hu hu hu hu hu hu hu hu hu hu hu hu hu hu hu hu hu en en eo ca fr en pl en ru en de de en it pt es pl sv en fr en en en en ro de it it sl en eu hu hu hu hu en en hu hu hu hu en hu hu hu hu en hu en cs de hu hu fr cs hu en ca hu tl hu fr sk hu en cs hu et hu hu hu fr hu en cs de hu pl fr hu hu hu hu de fr hu fr hu hu sk hu en hu id hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar en az ku bg new my bn bpy hbs_lat ca mzn hbs_lat cy da de dv el eo es et eu fa fi fr da de lt de he hi hbs_lat hy id is it ja sv ka kk ta ko hu lt lv en ml mr ms ne nl nb fr or pa pl ps pt ro ru zh en hbs_lat si en sk sl hbs_lat en sv ta te th tr oc fy ur uz vi ceb zh zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. január 23.
Ugrás a navigációhoz Ugrás a kereséshez
A paracetamol (INN) (más néven acetaminofen) para-aminofenol származék. A szó a vegyület egyik nevének rövidítése: para-acetil-amino-fenol.
A paracetamol a fenacetin aktív metabolitja, az egyik legnépszerűbb fájdalomcsillapító. Csökkenti a mérsékelt fájdalmat és a lázat, viszont a szalicilátokkal (például Aspirin) és ibuprofénnel ellentétben gyulladásgátló hatása nincs, mivel a perifériás prosztaglandin-szintézist csak kismértékben gátolja.
A paracetamol kombinálható más fájdalomcsillapító szerekkel: NSAID-ekkel, opioid analgetikumokkal, ahol ezeknek a vegyületeknek a kisebb dózisa is elengedő a hatás kiváltásához, miáltal a mellékhatások ritkábban alakulnak ki. Ez annál is inkább kívánatos, mert alapvetően olyan fájdalomcsillapítóval állunk szemben, melynek esetében a magában hatásos adag nagyon közel áll a súlyos, hepatotoxikus továbbá nefropathiát előidéző mennyiséghez.
A VIII. Magyar Gyógyszerkönyvben paracetamolum néven hivatalos.
Az ajánlott dózisban, korlátozott ideig biztonsággal alkalmazható. Mint minden gyógyszer, a paracetamol is okozhat mellékhatásokat, ezek azonban nem jelentkeznek mindenkinél. A leggyakrabban alkalmazott, 500 mg paracetamol tartalmú tabletták hivatalos betegtájékoztatói az alábbi mellékhatásokra hívják fel a figyelmet:[1]
Mellékhatások, melyek súlyos következményekkel is járhatnak:
angioödéma, a bőr mélyebb rétegeinek hirtelen kialakuló duzzanatával, érintheti a torkot, a szemhéjakat, ajkakat és a nemi szerveket is (nem ismert gyakoriságú)
anafilaxiás sokk; hirtelen vérnyomás-csökkenéssel és légzészavarokkal járó életveszélyes allergiás reakció (nem ismert gyakoriságú)
allergiás eredetű szívkoszorúér görcs (Kounis-szindróma) (nem ismert gyakoriságú)
a bőr felszíni rétegének leválásával járó nyálkahártya-hólyagosodás (toxikus epidermális nekrolízis), a szájüreg, a szem és a hüvely nyálkahártyáján jelentkező hólyagos elváltozások, valamint foltos kiütéses bőrterületek (Stevens-Johnson-tünetegyüttes); ún. fix gyógyszerkiütés (mindig ugyanazon a helyen jelentkező vörös, kerek folt), a bőr gennyes felhólyagosodása (pusztulózis) (nagyon ritka gyakoriságú mellékhatás).
Ritka mellékhatások (1000-ből legfeljebb 1 beteget érinthet):
gyomortáji fájdalom, hányinger, hányás
Nagyon ritka mellékhatások (10 000-ből legfeljebb 1 beteget érinthet):
vérképzőszervi rendellenességek, pl. vérlemezkeszám-, fehérvérsejtszám-csökkenés,
Nem ismert gyakoriságú mellékhatások (a gyakoriság a rendelkezésre álló adatok alapján nem állapítható meg):
túlérzékenységi reakciók (bőrvörösség, bőrkiütés, viszketés, nyálkahártya tünetek)
fehérvérsejtek számának jelentős csökkenése (agranulocitózis), a vér oxigénszállító képességének csökkenése (methemoglobinémia)
nagy adagban, főleg tartós alkalmazás során a májra, (vesére is) mérgező, igen nagy adagokban halálos májkárosodást (visszafordíthatatlan májszövetpusztulást) okozhat. A „nagy adag” fogalma megtévesztő, ugyanis a napi maximálisnak számító 3000 mg háromszorosa két-három napon át szedve életveszélyes! A hepatocellularis necrosis korai tünetei: sápadtság, étvágytalanság, hányinger, hányás, fokozott izzadás, általános gyengeség, hasi fájdalom. Alkohol fogyasztása mellett a májkárosító hatás még kifejezettebb.
sejtpusztulással járó (citolitikus) májgyulladás, ami akut májkárosodáshoz vezet.
- Kutyák, macskák, társállatok számára paracetamol tartalmú készítmények adása szigorúan tilos.
Terápiás dózisban (egyszeri maximális dózis: 1000 mg, napi maximális dózis: 3000 mg)1 való alkalmazása során kevés mellékhatás lép fel, de ha ezt az adagot megduplázzuk, vagy netalán megtriplázzuk, súlyos májkárosodás alakul ki2.
Paracetamol mérgezés: májkárosító dózis gyerekek esetén 150 mg/tkg, míg felnőtteknél 5–7 g. 10 g paracetamol bevétele már halálos lehet.
Májkárosodás oka: Normál esetben a paracetamol használata során oxidázok hatására toxikus N-acetil-para-benzokinon keletkezik, amely glutationnal konjugálódik és ily módon inaktiválódik. Nagyobb mennyiségű paracetamol dózis alkalmazása során kifogy a glutation raktárunk, így az N-acetil-para-benzokinon felhalmozódik, mely a májsejt fehérjék szulfhidril csoportjaival lép reakcióba, és a májsejtek pusztulását okozza4.
Mérgezés kezdeti tünetei: hányinger, hányás, étvágytalanság, izzadás. 2–4 nap eltelte után emelkedik a májenzim és bilirubin szint (májkárosodás tünetei). 3–5 nap után jobb oldali hasi nyomásérzékenység, sárgaság, enkefalopátia jelentkezik, és 7–8 nappal később pedig májkóma, hepatorenális szindróma és végül halál lép fel3.
Ha a mérgezést időben felismerik (12 órán belül) megelőzhető a májkárosodás pl. a glutation képződés fokozásával. Ezt acetil-cisztein orális vagy intravénás alkalmazásával érhető el. Másik megelőzési módszer, hogy a konjugációt serkentjük metioninnal vagy ciszteinnel.
Ez a szócikk vagy szakasz nem megfelelő, vagy rosszul értelmezett forrásokat tartalmazhat, amelyek nem támasztják alá a szöveget.
Segíts a cikk fejlesztésében a források ellenőrzésével. További részleteket a cikk vitalapján találhatsz. Ha nincs indoklás a vitalapon, vagy az már nem érvényes, távolítsd el ezt a sablont!
A paracetamol elsősorban központi idegrendszeri ciklooxigenáz-gátló hatása következtében csökkenti a lázat, fejfájást, illetve kisebb fájdalmak esetén csillapítja a megfázás során kialakuló izom és végtagfájdalmat és a torokfájást.
A paracetamol a hypotalamikus hőszabályzó központra – ami értágítás és izzadás révén növeli a test hőleadását – kifejtett közvetlen hatással csökkenti a lázat. Gátolja az endogén pirogének hatását a hőszabályzó központra (a hipotalamuszra). Metamizol, ibuprofen szintű hatása nincs. Ízületi fájdalmakra magában hatástalan.
A paracetamol gátolja a prosztaglandin szintézist a központi idegrendszerben, de a perifériás gátlása minimális, mégis hatékony fájdalom- és lázcsillapító, ami azzal magyarázható, hogy a ciklooxigenázt a központi idegrendszerben erősebben gátolja, mint a periférián. Analgetikus hatásához a perifériás bradykinin-érzékeny fájdalomérző receptorok blokkolása is hozzátartozik.
Sok nem szteroid gyulladáscsökkentő analgetikummal szemben a paracetamol hatása gyenge, de nem okoz fekélyt az emésztőrendszerben, és nincs hatása a vérlemezke-aggregációra vagy a vérzési időre.
Paracetamol-tartalmú készítmények recept nélkül is kaphatók. A paracetamol számos megfázás, influenza, fejfájás, ízületi és izomfájdalom elleni gyógyszer alkotórésze. Ez komoly kumulatív jellegű, szubklinikai hepatotoxicitás rémével fenyeget. Magyarországon a következő készítmények vannak forgalomban (az aktuális lista változhat):
TABLETTA ANTIDOLORICA FONO VII
Dr. Kovács Anikó: Amit a paracetamol szedéséről tudni kell (WEBBeteg.hu)
↑ Rubophen alkalmazási előirat. www.hazipatika.com. (Hozzáférés: 2020. február 6.)
3. Hepatotoxicity of acetaminophen incl in.
Gyógyszerészi kémia. Szerkesztette: Fülöp Ferenc, Noszál Béla, Szász György, Takácsné Novák Krisztina. Budapest: Semmelweis Kiadó. 2010.  583–611. o. ISBN 978 963 9879 56 0
Handbook of Poisoning: Diagnosis and Treatment. Robert H. Dreisbach,MD,PhD.Lange Medical Publications Los Altos, CA., Blackwell Sci.Publ.Oxford and Eninburgh 1969-
Gyógyszerrendelés. Dr.Issekutz Béla, Dr.Issekutz Lívia. Medicina Bp.1979.
Nem-szteroid gyulladáscsökkentő gyógyszerek (NSAID) (M01A ·  M02A ·  N02BA)
acetilszalicilsav ·  diflunizál ·  ethenzamide ·  guacetiszal ·  szalicin ·  szalicilsav
bumadizon ·  diklofenák ·  indometacin ·  szulindák
carprofen ·  flurbiprofén ·  ibuprofén ·  ketoprofén ·  ketorolak ·  loxoprofén ·  naproxén ·  tiaprofénsav
benzidamin ·  fenazon ·  fenilbutazon ·  feprazon ·  kebuzon
celekoxib ·  etorikoxib ·  parekoxib ·  rofekoxib ·  valdekoxib
diklofenák ·  flurbiprofen ·  ibuprofén ·  indometacin ·  ketoprofén ·  naproxén ·  nepafenak ·  nifenazon ·  piroxikám
glükózamin ·  nifluminsav ·  paracetamol
bezitramid ·  buprenorfin ·  butorphanol ·  dextromoramide ·  dextropropoxyphene ·  diamorfin ·  dihidrokodein ·  fentanil ·  hidrokodon ·  hidromorfon ·  ketobemidone ·  metadon ·  morfin ·  nalbufine ·  nikomorfin ·  ópium ·  oxikodon ·  oximorfon ·  papaveretum ·  petidin ·  piritramide ·  tramadol
acetilszalicilsav ·  diflunisal ·  ethenzamide ·  guacetiszal ·  szalicin ·  szalicilamid (Lásd még: NSAID)
aminofenazon ·  fenazon ·  metamizol-nátrium ·  nifenazon
fenacetin ·  paracetamol ·  propacetamol
diflunisal ·  diklofenák ·  fenoprofen ·  flurbiprofen ·  ibuprofén ·  indometacin ·  ketoprofén ·  ketorolac ·  meclofenamate ·  mefenaminsav ·  meloxikám ·  naproxén ·  nefopam ·  piroxikám ·  tetrahidrokannabinol ·  tolmetin ·  ziconotide
Az itt található információk kizárólag tájékoztató jellegűek, nem minősülnek szakvéleménynek. Gyógyszer szedése előtt orvosi és/vagy gyógyszerészi konzultáció szükséges. A cikk tartalmát a Wikipédia önkéntes szerkesztői alakítják ki, és bármikor módosulhat.
A lap eredeti címe: „https://hu.wikipedia.org/w/index.php?title=Paracetamol&oldid=24248868”
VIII. Magyar Gyógyszerkönyvben hivatalos anyagok
Rossz forrással rendelkező lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. szeptember 26., 10:47
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.